|  |
| --- |
| Edinburgo universitetas |
|  |
| lot. *Universitatis Academicae Edinburgensis* |
| Įkurtas | 1583 m. |
| Tipas | Valstybinis |
| Šelpimas | £284 milijonai |
| Rektorius | Peter McColl |
| Direktorius | Seras Timothy O'Shea |
| Darbuotojų | 12519 (2014 m.) |
| Studentų | 32591 (2014 m.) |
| Bakalaurai | 21369 (2014 m.) |
| Magistrantai | 6589 (2014 m.) |
| Doktorantai | 4633 (2014 m.) |
| Vieta | Edinburgas, Škotija |
| Svetainė | www.ed.ac.uk |

Senoji kolegija
**Edinburgo universitetas** (angl. *University of Edinburgh*, škot. gėl. *Oilthigh Dhùn Èideann*) – šeštasis pagal senumą universitetas anglakalbėse šalyse ir vienas iš Škotijos senovinių universitetų. Įkurtas 1583 m. Tai ketvirtas seniausias universitetas Škotijoje ir šeštas Jungtinėje Karalystėje. Laikomas vienu iš prestižiškiausių pasaulio universitetų. Universitetas giliai įsiterpęs Edinburge, o dauguma istorinio Edinburgo senamiesčio pastatų priklauso pačiam universitetui.

Edinburgo universitetas pasaulyje, „QS World University Rankings" duomenimis, užima 17-ą vietą 2013-14 ir 2014-15 m. reitingų lentelėse. Pagal menus ir humanitarinius mokslus jis pasaulyje užima 11-ą vietą 2012-13 m. „Times Higher Education Ranking" reitingų lentelėse. Pagal įsidarbinimo galimybes universitetas pasaulyje užima 15-ą vietą, anot 2013 m. „Global Employability University Ranking" reitingų lentelių. Universitetas priklauso Russell Group ir League of European Research Universities, konsorciumui, kurį sudaro 21 Europos mokslinių tyrimų universitetas. Pagal šelpimo sumos dydį, universitetas yra trečias Jungtinėje Karalystėje, po Kembridžo ir Oksfordo universitetų.

Universitetas buvo ypač svarbus garsinant Edinburgą, kaip pagrindinį intelekto centrą Švietimo amžiaus metu, ir tapo viena iš pagrindinių priežasčių, dėl kurių miestas buvo pramintas Šiaurės Atėnų vardu. Universitetas garsina pasaulį savo alumni, nes kai kurie jų tapo moderniosios istorijos įžymybėmis, pavyzdžiui, fizikas James Clerk Maxwell, gamtininkas Charles Darwin, filosofas David Hume, matematikas Thomas Bayes, chirurgas Joseph Lister, Jungtinių Valstijių nepriklausomybės deklararcijos signatarai John Witherspoon ir Benjamin Rush, išradėjas Alexander Graham Bell, pirmasis Tanzanijos prezidentas Julius Nyerere, ir daugybė žymių autorių, kaip Arthur Conan Doyle, Robert Louis Stevenson, James Matthew Barrie ir Walter Scott. Su universitetu susiję žmonės yra 18 Nobelio premijų laureatai, 1 Abelio premijos laimėtojas, 1 Pulicerio premijos laimėtojas, keli Tiuringo apdovanojimo laimėtojai, 3 Jungtinės Karalystės premjerai, 2 dabartiniai Aukščiausiojo Jungtinės Karalystės Teismo teisėjai, ir keli Olimpinio aukso medalistai. Universitetas palaiko ryšius su Karališkaja Britų Šeima – Princas Filipas 1953–2010 m. buvo Edinburgo Universiteto kancleris, o nuo 2011 m. šias pareigas perėmė Princesė Ana.

Kiekvienais metais Edinburgo universitetas gauna apie 47000 prašymų, todėl tai yra trečias pagal populiarumą Jungtinės Karalystės universitetas, skaičiuojant pagal norinčiųjų įstoti skaičių. Priėmimo metu vyksta didelė konkurencija: 2012–2013 m. pakvietimai buvo suteikti 38,6 % stojančiųjų, o galų gale priimta buvo tik 11,5 % visų norinčiųjų.

Istorija
--------

### Įkūrimas

Įkurtas Edinburgo miesto tarybos, universitetas iš pradžių buvo žinomas, kaip Teisės koledžas, įsikūręs vyskupo Robert Reid paliktose patalpose. Padedant Miesto tarybai ir miesto ministrams, ši institucija praplėtė savo sferą ir, po Tarybos peticijos ir Jokūbo VI patvirtinimo, 1582 m. formaliai tapo universitetu. Šis žingsnis tuo metu buvo neįprastas, nes dauguma universitetų būdavo įkurti per Popiežiaus bules. Mokyti pradėta 1583 m. vadovaujant jaunam Šv. Endriu universiteto absolventui Robert Rollock. Tuo metu tai buvo jau ketvirtasis Škotijos universitetas, nors daug gausiau apgyvendinta ir turtingesnė Anglija tuo metu turėjo tik du. Prasidėjus XVIII amžiui, Edinburgas jau buvo pagrindinis Europos Apšvietos centras.

Struktūra
---------

Universitetą sudaro 21 mokykla ir koledžai:

* Humanitarinių ir socialinių mokslų koledžas
* Medicinos ir veterinarijos koledžas
* Gamtos mokslų ir inžinerijos koledžas

Geologijos muziejus, įkurtas 1873 m. Anatomijos muziejus, įkurtas 1886 m. senovės instrumentų galerija.

### Universiteto biblioteka

Edinburgo universitetui priklauso 1580 m. įkurta biblioteka (2 mln. tomų). Tai didžiausia biblioteka Škotijoje.

Žymūs žmonės
------------

Universitete dirbo
* Viras Gordonas Čaildas, archeologas

Universitete studijavo
* Aleksandras Grehemas Belas, išradėjas
* Gordonas Braunas, Didžiosios Britanijos ministras pirmininkas
* Čarlzas Darvinas, evoliucijos teorijos kūrėjas
* Viljamas Drumondas, poetas
* Džonas Foulsas, rašytojas
* Tomas Karlailis, filosofas ir istorikas
* Valteris Skotas, rašytojas
* Robertas Stivensonas, rašytojas

Lietuviai
---------

Nuo 1621 m. Kotryna Radvilaitė universitete įsteigė 2 stipendijas Lietuvos jaunuoliams. Studijuoja jame ir dabartinės Lietuvos jaunimas.

Universitete dirbo
Eduardas Gasparaitis,

|  |  |
| --- | --- |
|  | **Vikiteka: Edinburgo universitetas** – vaizdinė ir garsinė medžiaga  |

Šaltiniai
---------

1. ↑  University of Edinburgh (2013). „The University of Edinburgh Reports & Financial Statements for the year to July 2013" (PDF). Nuoroda tikrinta 9 April 2014. `{{cite journal}}`: Citatai journal privalomas `|journal=` (pagalba)
2. ↑  „Staff Headcount & Full Time Equivalent Statistics (FTE) as at May 2014". Human Resources, The University of Edinburgh. 2014 m. gegužės mėn. Nuoroda tikrinta 3 July 2014. `{{cite web}}`: Patikrinkite date reikšmes: `|date=` (pagalba).
3. 1 2 3 4  „University of Edinburgh Factsheet 2013/2014" (PDF). Governance & Strategic Planning, The University of Edinburgh. 30 April 2014. Nuoroda tikrinta 3 July 2014.
4. ↑  „History of Edinburgh University". Edinburgh University. Suarchyvuotas originalas 2009-06-07. Nuoroda tikrinta 2010-12-04.
5. ↑
6. ↑  „Edinburgh - Inspiring Capital". City of Edinburgh Council. 2010-09-28. Nuoroda tikrinta 2010-12-04.[neveikianti nuoroda]
7. ↑  „QS World University Rankings". Top Universities. Nuoroda tikrinta 15 November 2012.
8. ↑  „QS World University Rankings® 2014/15". *QS World Rankings*. QS. Nuoroda tikrinta 15 September 2014.
9. ↑  „THE Top 50 Arts and Humanities". THE. Nuoroda tikrinta 30 August 2013.
10. ↑  „Times Higher Education". Times Higher Education. Nuoroda tikrinta 30 October 2013.
11. ↑  „Home - LERU : League of European Research Universities". LERU. Suarchyvuotas originalas 2010-06-04. Nuoroda tikrinta 15 November 2012.
12. ↑  „University of Edinburgh Alumni". University of Edinburgh. 28 September 2010. Suarchyvuotas originalas 2010-01-06. Nuoroda tikrinta 19 September 2012.
13. ↑  „New Chancellor elected | News | News and events". Ed.ac.uk. Nuoroda tikrinta 20 September 2011.
14. ↑  „Times Good University Guide - Most Applications" (PDF). London: The Times. 28 September 2010. Nuoroda tikrinta 20 December 2010.
15. ↑   Archyvuota kopija 2014-10-13 iš Wayback Machine projekto.
16. 1 2  *'A Short History of the University of Edinburgh: 1556-1889*. Horn, D. B. 1967.
17. ↑  Grant, Alexander (1884). *The Story of the University of Edinburgh*. London.`{{cite book}}`: CS1 priežiūra: location missing publisher (link)
18. ↑  „The Origin Of Universities". Cwrl.utexas.edu. Suarchyvuotas originalas 2009-02-20. Nuoroda tikrinta 15 November 2012.

Koordinatės: 58°14′9″ š. pl. 92°28′58″ r. ilg.﻿ / ﻿58.23583°š. pl. 92.48278°r. ilg.﻿ / 58.23583; 92.48278